Národná rada Slovenskej republiky

## **VII. volebné obdobie**

Číslo: CRD-1871/2018

**1137a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony (**tlač 1137**) v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony (**tlač 1137**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1400 zo 16. októbra 2018 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre verejnú správu a regionálny rozvoj.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 472 z 20. novembra 2018
* Výbor Národnej rady Slovenskej republiky pre financie a rozpočet uznesením č. 335 z 20. novembra 2018
* Výbor Národnej rady Slovenskej republiky pre hospodárske záležitosti uznesením č. 295 z 22. novembra 2018
* Výbor Národnej rady Slovenskej republiky pre verejnú správu a regionálny rozvoj uznesením č. 180 z 22. novembra 2018.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

* 1. V čl. I, 8. bod znie:

„8. V § 4 ods. 5 sa slovo „Dopravca“ nahrádza slovami „Ak § 26 ods. 8 neustanovuje inak, dopravca“.“.

Legislatívno-technická a gramatická úprava.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V čl. I, 12. bode § 6 ods. 5 sa v prvej vete vypúšťajú slová „v sume“ a v druhej vete sa za slová „možno preukázať“ vkladá slovo „aj“.

Dopĺňa sa možnosť preukazovať finančnú spoľahlivosť aj spôsobom uvedeným v čl. 7 ods. 2 nariadenia (ES) č. 1071/2009, ktorý upravuje ďalšie spôsoby preukazovania finančnej spoľahlivosti.

**Výbor NR SR pre hospodárske záležitosti**

***Gestorský výbor odporúča schváliť***

* 1. V  čl. I, 26. bode § 10 ods. 10 písm. i) sa slová „v súťaži“ nahrádzajú slovami „v tejto súťaži“.

Legislatívno-technická úprava, spresnenie právneho textu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V čl. I sa za bod 32 vkladajú nové body 33 a 34, ktoré znejú:

„33. V § 20 ods. 2 sa slová „požiadavky verejnosti,“ nahrádzajú slovami „požiadavky verejnosti a musí zohľadniť“.

34. V § 20 ods. 4 sa na konci dopĺňa nová veta, ktorá znie: „Pri vypracovaní plánu dopravnej obslužnosti je objednávateľ povinný dodržať obsahové náležitosti plánu dopravnej obslužnosti, minimálny rozsah, pravidlá zostavovania a štandardy dopravnej obslužnosti ustanovené všeobecne záväzným právnym predpisom, ktorý vydá ministerstvo.“.“.

Nasledujúce body sa primerane prečíslujú.

Precizuje sa úprava dopravnej obslužnosti za účelom jej zefektívnenia.

**Výbor NR SR pre hospodárske záležitosti**

***Gestorský výbor odporúča schváliť***

* 1. V  čl. I, 33. bode § 21 ods. 2 sa vypúšťa slovo „na“.

Legislatívno-technická a gramatická úprava, vzhľadom na to, že predložka „na“ by bola v zákone duplicitná.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V čl. I, 36. bode § 27 ods. 3 písm. a) a § 28 ods. 2 písm. a) sa za slová „alebo v“ vkladá slovo „inom“.

Legislatívno-technická úprava, ktorou sa zohľadňuje a odlišuje, že aj SR je členským štátom EÚ.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V čl. I, 36. bode §  27 ods. 16 sa slová „odseku 11“ nahrádzajú slovami „odseku 12“ a v § 29 ods. 1 písm. f) a § 30 ods. 5 písm. b) sa slová „žltej farby s nápisom TAXI,“ nahrádzajú slovami „s nápisom TAXI akejkoľvek farby okrem modrej, červenej alebo oranžovej,“.

Pri označovaní vozidiel taxislužby sa umožní výber farby strešného svietidla s nápisom TAXI okrem farieb, ktoré by mohli spôsobiť zámenu s vozidlami záchranných a bezpečnostných zložiek alebo so servisnými vozidlami. V zákone naďalej zostane povinnosť označiť každé vozidlo taxislužby pevným alebo odnímateľným strešným svietidlom s nápisom TAXI. Zároveň sa upravuje nesprávny vnútorný odkaz.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I sa za 41. bod vkladajú nové body 42 a 43, ktoré znejú:

„42. V § 41 ods. 2 sa vypúšťa písmeno c).

Doterajšie písmená d) až n) sa označujú ako písmená c) až m).

43. V § 41 ods. 2 písm. e) sa vypúšťajú slová „vykonávaní skúšok vodiča taxislužby, o zozname predmetov skúšky a o“.“.

Nasledujúce body sa primerane prečíslujú.

Ide o vypustenie splnomocňovacích ustanovení v súvislosti so zmenami v taxislužbe. Vzhľadom na to, že sa rušia skúšky na získanie odbornej spôsobilosti v taxislužbe a zároveň skúšky vodiča taxislužby, je potrebné vypustiť tieto splnomocňovacie ustanovenia.

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I  42. bod znie:

„42. V § 41 sa odsek 2 dopĺňa písmenami n) a o), ktoré znejú:

„n) podrobnosti o obsahových náležitostiach plánu dopravnej obslužnosti podľa § 20 ods. 3 a minimálny rozsah, pravidlá jeho zostavovania a štandardy dopravnej obslužnosti,

o) rozsah prevádzkových údajov o službách vo verejnom záujme podľa § 43 písm. e) a § 44 písm. i) a frekvenciu ich poskytovania ministerstvu.“.

Aktualizuje sa pôvodný bod 42 v súvislosti so zmenami upravenými v bodoch 2 a 7.

**Výbor NR SR pre hospodárske záležitosti**

***Gestorský výbor odporúča schváliť***

* 1. V  čl. I, 42. bode § 41 ods. 2 písm. o) sa za slovo „obslužnosti“ vkladá slovo „podľa“.

Legislatívno-technická úprava, spresnenie právneho textu.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča neschváliť***

* 1. V čl. I, 57. bode § 46 ods. 1 písm. f) sa slovo „osôb“ nahrádza slovami „fyzických osôb“.

Legislatívno-technická úprava, ktorou sa spresňuje právny text.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V čl. I, 64. bode § 48 ods. 8 sa za slová „§ 43 písm. e)“ vkladajú slová „alebo § 20 ods. 4“ a za slová „§ 44 písm. i)“ sa vkladajú slová „alebo § 20 ods. 4“.

Precizuje sa úprava dopravnej obslužnosti za účelom jej zefektívnenia.

**Výbor NR SR pre hospodárske záležitosti**

***Gestorský výbor odporúča schváliť***

* 1. V  čl. I, 65. bode § 49 ods. 7 sa za slovo „predpis“ vkladá slovo „o“.

Legislatívno-technická a gramatická úprava.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V  čl. I, 71. bode § 50 ods. 8 sa odkaz 65c nahrádza odkazom 65b, čo sa premietne aj do poznámky pod čiarou k odkazu.

Legislatívno-technická úprava, vzhľadom na postupné uvádzanie poznámok pod čiarou. Zákon doteraz neobsahuje odkaz 65b.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V  čl. I, 73. bode § 52 ods. 1 písm. a) sa slovo „slovom“ nahrádza slovom „slovami“.

Legislatívno-technická a gramatická úprava.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V čl. II sa na začiatok vkladajú nové body 1 až 4, ktoré znejú:

„1. V prílohe sadzobníku správnych poplatkov časti VI. DOPRAVA položke 68 sa za písmeno o) vkladá nové písmeno p), ktoré znie:

„p) vydanie nového osvedčenia o evidencii časť II alebo

nového technického osvedčenia vozidla z dôvodu

zápisu vykonanej hromadnej prestavby

na vozidle ..................................................................... 10 eur“.

Doterajšie písmená p) až t) sa označujú ako písmená q) až u).

2. V prílohe sadzobníku správnych poplatkov časti VI. DOPRAVA položke 68 v časti Oslobodenie doterajší text sa označuje ako bod 1 a dopĺňa sa bodom 2, ktorý znie:

„2. Od poplatku podľa písmena o) tejto položky sú oslobodené osoby, ktorým sa vydáva osvedčenie o evidencii časť II alebo technické osvedčenie vozidla, v ktorom je zapísaná iná technická zmena na vozidle, ak ide o opravu nesprávnych technických údajov a táto chyba bola zapríčinená orgánom, ktorý osvedčenie o evidencii časť II alebo technické osvedčenie vozidla vydal, okrem prípadov, keď chybné osvedčenie o evidencii časť II alebo technické osvedčenie vozidla vystavil výrobca alebo zástupca výrobcu.“.

3. V prílohe sadzobníku správnych poplatkov časti VI. DOPRAVA položke 68 v časti Poznámky v bode 1 sa na konci pripájajú tieto slová: „a v prípade písmena s) aj vydanie tabuliek so zvláštnym evidenčným číslom“.

4. V prílohe sadzobníku správnych poplatkov časti VI. DOPRAVA položke 79 sa v písmene l) slovo „Vydanie“ nahrádza slovami „Podanie návrhu o vydanie“.“.

Nasledujúce body sa primerane prečíslujú.

V sadzobníku správnych poplatkov sa upravuje položka 68. V bode 1 sa z dôvodu chýbajúceho správneho poplatku pri zápise hromadnej prestavby navrhuje doplniť nový samostatný správny poplatok. V bode 2 sa navrhuje oslobodenie od správneho poplatku pri vydávaní osvedčenia o evidencii časť II alebo technického osvedčenia vozidla v prípade opravy chybných technických údajov okresným úradom, ak túto chybu zapríčinil správny orgán. Obdobné oslobodenie je aj v položke 68a, keď osvedčenie o evidencii časť II vydáva orgán Policajného zboru. V bode 3 sa navrhuje, že pri dočasnom povolení na prevádzku neschváleného vozidla bude tento správny poplatok zahŕňať aj vydanie tabuliek so zvláštnym evidenčným číslom a nebude sa tak vyberať samostatný správny poplatok podľa položky 76 písm. c).

**Výbor NR SR pre hospodárske záležitosti**

***Gestorský výbor odporúča schváliť***

* 1. V  čl. II, 1. bode sa slovo „22b“ v úvodnej vete k poznámke pod čiarou a v citácií poznámky pod čiarou nahrádza slovom „22bb“.

Legislatívno-technická úprava, ktorou sa koriguje označenie poznámky pod čiarou.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V čl. VI, 1. bode § 6 ods. 1 písm. a) sa za slová „medzinárodná dohoda“ vkladá čiarka a dopĺňajú sa slová „ktorou je Slovenská republika viazaná“.

Ide o legislatívno-technickú úpravu spresnenia a použitia jednotného a zaužívaného spôsobu odkazovania na medzinárodné zmluvy.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V  čl. VI sa za bod 2 vkladá nový bod 3, ktorý znie:

„3. V § 6 ods. 4 sa slová „odseku 2“ nahrádzajú slovami „odseku 3“.“.

Nasledujúce body sa primerane prečíslujú.

Legislatívno-technická úprava v súvislosti s doplnením nového odseku 2 do § 6 (čl. VI, bod 2 návrhu zákona) a potrebou prečíslovania vnútorných odkazov.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V  čl. VI sa za bod 3 vkladajú nové body 4 a 5, ktoré znejú:

„4. V § 33 písm. h) prvom bode sa slová „§ 6 ods. 3“ nahrádzajú slovami „§ 6 ods. 4“.

5. V § 34 ods. 1 písm. h) sa slová „§ 6 ods. 3“ nahrádzajú slovami „§ 6 ods. 4“.“.

Nasledujúce body sa primerane prečíslujú.

Legislatívno-technická úprava v súvislosti s doplnením nového odseku 2 do § 6 (čl. VI, bod 2 návrhu zákona) a potrebou prečíslovania vnútorných odkazov.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre verejnú správu a regionálny rozvoj**

***Gestorský výbor odporúča schváliť***

* 1. V  čl. VII sa vypúšťa 1. bod a doterajší 2. bod znie:

„V § 6a ods. 1 sa za slová „na dočasné parkovanie motorových vozidiel (ďalej len „parkovacie miesta“)“ vkladajú slová „a na stanovištia vozidiel taxislužby“ a za slová „Parkovacie miesta“ sa vkladajú slová „a stanovištia vozidiel taxislužby“.

Legislatívne spresnenie upravovaného ustanovenia.

**Výbor NR SR pre hospodárske záležitosti**

***Gestorský výbor odporúča schváliť***

* 1. V  čl. VII, 2. bode § 6a ods. 1 sa slová „úvodnej vete“ nahrádzajú slovami „prvej vete“.

Legislatívno-technická a gramatická úprava.

**Výbor NR SR pre financie a rozpočet**

***Gestorský výbor odporúča neschváliť***

Gestorský výbor odporúča hlasovať:

- o bodoch **1 až 9 a 11 až 21** spoločne, s odporúčaním **s c h v á l i ť**

**-** o bodoch **10 a 22** spoločne, s odporúčaním **n e s c h v á l i ť**.

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony (**tlač 1137**)

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 316 z 27. novembra 2018.

Týmto uznesením výbor zároveň poveril spoločného spravodajcu Michala Bagačku predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 27. novembra 2018

Jana **K i š š o v á**, v.r.

predsedníčka Výboru NR SR

pre hospodárske záležitosti